*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*185. számú előterjesztés*

Bátaszék Város Önkormányzat Képviselő-testületének 2018. június 27.-én

16,00 órakor megtartandó ülésére

*a Bátaszéki Roma Nemzetiségi Önkormányzat támogatási kérelmének elbírálása*

|  |
| --- |
| **Előterjesztő**: Dr. Bozsolik Róbert polgármester**Készítette:** Dr. Tóth Korinna igazgatási ügyintéző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság 2018. 06. 26. |

***Tisztelt Képviselő-testület!***

 A Bátaszéki Roma Nemzetiségi Önkormányzat (RNÖ) 2018. június 21. napján a 17/2018. (VI. 21.) határozatában foglaltaknak megfelelően támogatási kérelmet nyújtott be Bátaszék Város Önkormányzatához, melyben 250.000,- Ft vissza nem térítendő támogatás biztosítását kérte a képviselő-testülettől.

 Az RNÖ támogatási kérelmében leírta, hogy a Bátaszéki Tájházban – melyet az RNÖ is támogatott – szeretnének kialakítani egy cigány sarkot (ROMANO KOLCO), mely tükrözné a roma kultúra jelenlétét a városban. A támogatási összegből egy cigány szekeret vásárolnának és újítanának fel.

Kérem a képviselő-testületet, hogy az előterjesztést tárgyalja meg.

**1.sz. H a t á r o z a t i j a v a s l a t :**

**a Roma Nemzetiségi Önkormányzat részére vissza nem térítendő támogatási kérelemről**

Bátaszék Város Önkormányzat Képviselő-testülete a Bátaszéki Roma Nemzetiségi Önkormányzat által a Bátaszéki Tájházban „Cigány sarok” kialakításával (egy cigány szekér vásárlásával és felújításával) egyet ért, azonban az annak támogatására vonatkozó kérelmet nem támogatja tekintettel arra, hogy a nemzetiségi önkormányzat feladatai ellátására (roma kultúra megjelenítésére) állami finanszírozásban részesül.

*Határidő:* 2018. június 30.

*Felelős*: Kondriczné dr. Varga Erzsébet jegyző

(a határozat megküldéséért)

 *Határozatról értesül:* RNÖ

 KÖH pénzügyi iroda

 irattár

**2.sz. H a t á r o z a t i j a v a s l a t :**

**a Roma Nemzetiségi Önkormányzat részére vissza nem térítendő támogatás biztosításáról**

Bátaszék Város Önkormányzat Képviselő-testülete

1. „Cigány sarok” kialakításának (egy cigány szekér vásárlásának és felújításának) támogatására a Bátaszéki Roma Nemzetiségi Önkormányzat részére 250.000,- Ft vissza nem térítendő támogatást biztosít az önkormányzat 2018. évi költségvetésének általános tartalék kerete terhére;
2. felhatalmazza a város polgármesterét a támogatási szerződés aláírására.

*Határidő:* 2018. június 30.

*Felelős*: Dr. Bozsolik Róbert polgármester

(a szerződés aláírásáért)

 *Határozatról értesül:* RNÖ

 KÖH pénzügyi iroda

 irattár